DOM ZA STARIJE OSOBE MAKSIMIR
ZAGREB, HEGEDUŠIĆEVA 20
					SAŽETAK
Peta (5.) sjednica Upravnog vijeća Doma za starije osobe Maksimir, Zagreb, Hegedušićeva 20, održana je u utorak, 29.09.2022. g. s početkom u 16:00 sati online putem zoom aplikacije. 

Nazočni:     
1. Lada Weygand – predstavnica Osnivača	
2. Ivna Vrana Špoljarić – predstavnica Osnivača
3. Saša Šegrt – predstavnica Osnivača
4. Željka Orešić - članica, predstavnica radnika Doma

Ostali nazočni: Hrvoje Šimunović – ravnatelj Doma 
		  Željka Dugandžić – socijalna radnica, predsjednica Stručnog vijeća
	
Predsjednica je prilikom otvaranja 5. sjednice Upravnog vijeća utvrdila da na online sjednici nije prisutan član vijeća  gosp Kuhada – predstavnik korisnika Doma. 

Predviđeni dnevni red sjednice prihvaćen je jednoglasno.

1. Verifikacija zapisnika sa 4. sjednice Upravnog vijeća
2. Donošenje Odluke o I Izmjenama Financijskog plana za 2022. g.
3. Donošenje Odluke o II Izmjenama Pravilnika o provođenju jednostavne nabave Doma Maksimir
4. Donošenje Odluke o nabavi usluge osiguranja objekata i opreme Doma za starije osobe Maksimir
5. Razno

Nakon izlaganja sukladno točkama dnevnog reda i kraćih rasprava, jednoglasno su prihvaćene točke 1., 2., 3. i 4. Dnevnog reda, a pod točkom 5. Razno ravnatelj je izvijestio članove Upravnog vijeća o Rješenju o provedenom redovnom inspekcijskom nadzoru od strane Ministarstva rada, mirovinskog sustava, obitelji i socijalne politike Navodi da je Dom Maksimir dobio nalog za provedbu 12  mjera, obrazlaže svaku pojedinačno i objašnjava što je sve Dom Maksimir poduzeo za ispunjavanje naloga.  Željka Dugandžić – socijalna radnica, predsjednica Stručnog vijeća izvještava članove da Dom Maksimir temeljem Aneksa br. 2 Ugovora o pružanju socijalnih usluga sklopljenog između Doma Maksimir i Ministarstva rada, mirovinskog sustava, obitelji i socijalne politike, ima obvezu pružiti uslugu smještaja za ukupno pedeset dva (52) korisnika temeljem rješenja. U Domu je trenutno smješteno četrdeset šest (46) korisnika temeljem rješenja, a preostalih šest (6) korisnika bit će smješteno prema redoslijedu zaprimljenih zahtjeva kada se za to steknu uvjeti. Stručno vijeće Doma je na svojoj 3. sjednici, dana 15.09.2022.donijelo Protokol o postupku primjene mjera prisile, u skladu s odredbama Zakona o zaštiti osoba s duševnim smetnjama (NN 76/14) i odredbama Pravilnika o vrstama i načinu primjene mjera prisile prema osobi s težim duševnim smetnjama (NN 16/15). Time je ispunjena mjera 1.11 Rješenja od 11. srpnja 2022.
Nakon iscrpnog izvješća o Rješenju inspekcijskog nadzora, ravnatelj obavještava članove da Dom ima velikih problema sa curenjem vertikala.

